Ġunju 9, 2020 Aġġornata 9 Ta' Ġunju, 2020 12:07pm Wara li l-bieraħ il-player ta' Manchester City qal li bħalissa l-unika pandemija li hawn fid-Dinja hi r-razziżmu issa l-player tenna li sabiex jibda jitnaqqas ir-razziżmu hemm bżonn ta' iktar coaches u managers suwed fil-football Ingliż. Din id-dikjarazzjoni saret minn Sterling waqt intervista fuq il-BBC tard il-bieraħ filgħaxija. F'intervista relatata mal-mewt tar-raġel iswed George Floyd fl-Istati Uniti, Sterling ġab bħala eżempju xi coaches ingliżi fejn semma erba' eks players nazzjonali tal-Ingilterra fosthom lil Frank Lampard u lil Steven Gerrard li qal li t-tnejn li huma ingħataw impjieg mill-ewwel ma' teams prominenti fosthom ma' Chelsea u Rangers rispettivament. Dan skond Sterling jikkuntrasta sew mal-impjieg fil-coaching li ingħataw Sol Campbell u Ashley Cole it-tnejn li huma suwed b'Campbell jikkowċja teams żgħar bħal Macclesfield u Southend, filwaqt li Cole spiċa jikkowċja t-team ta' taħt il-15 -il sena.